Gračac

Gračac je gradić i sjedište istoimene općine u Hrvatskoj. Smješten je u južnom dijelu Like, a administrativno pripada Zadarskoj županiji.

Geografija 
Gračac se nalazi u prostranoj udolini u južnoj Lici. Razvio se na raskrižju puteva od Gospića prema Kninu i Krbave prema Dalmaciji. Od Dalmacije je odijeljen visokim masivom Velebita, preko čijeg prijevoja Prezid prolazi cesta Gračac-Obrovac.

Stanovništvo 
Općina Gračac ima 3.923 stanovnika, od kojih u samom mjestu Gračacu živi 2.689. Većinsko stanovništvo su Hrvati a zatim slijede pripadnici srpske manjine. Odnos stanovništva na zdnjem provedenom popisu je sljedeći:
 Hrvati ( 57.6 % ),
 Srbi ( 38.8 %).
Na popisu iz 1991. godine, velika prijeratna općina Gračac imala je 10.434 stanovnika sljedećeg nacionalnog sastava Srbi - 8.371, slijedili su Hrvati - 1.697 i ostali - 366.
Po posljednjem popisu stanovništva iz 2001. godine, općina Gračac imala je 3.923 stanovnika, raspoređenih u 40 naselja:
 Begluci - 51
 Brotnja - 34
 Bruvno - 55
 Cerovac - 5
 Dabašnica - 0
 Deringaj - 52
 Donja Suvaja - 48
 Donji Srb - 255
 Drenovac Osredački - 12
 Duboki Dol - 0
 Dugopolje - 8
 Glogovo - 20
 Gornja Suvaja - 20
 Gornji Srb - 79
 Grab - 61
 Gračac - 2.689
 Gubavčevo Polje - 15
 Kaldrma - 23
 Kijani - 16
 Kom - 12
 Kunovac Kupirovački - 35
 Kupirovo - 16
 Mazin - 55
 Nadvrelo - 4
 Neteka - 57
 Omsica - 10
 Osredci - 38
 Otrić - 6
 Palanka - 29
 Pribudić - 4
 Prljevo - 3
 Rastičevo - 4
 Rudopolje Bruvanjsko - 31
 Tiškovac Lički - 17
 Tomingaj - 21
 Velika Popina - 53
 Vučipolje - 0
 Zaklopac - 15
 Zrmanja - 26
 Zrmanja Vrelo - 44

Uprava 
Iz prijeratne općine Gračac izdvojen je Lovinac u samostalnu općinu, dok je Gračacu priključen Srb iz nekadašnje općine Donji Lapac. Općina Gracac je teritorijalno najveća općina u Hrvatskoj. Načelnik općine je Nataša Turbić.

Historija 
Na području Gračaca nalazila se srednjovjekovna župa Otuča. Današnje naselje Gračac se jače razvija u razdoblju Vojne krajine, posebno nakon izgradnje ceste Gospić-Gračac-Knin 1789. godine. Ta se važnost iskazala i u boju kod Gračaca, jednom od najvećih okršaja iz doba napoleonskih ratova.
Prometna važnost Gračaca je još više porasla nakon otvaranja ličke pruge 1925.

Gospodarstvo

Znameniti ljudi 
 Đuka Mandić, majka Nikole Tesle, rođena u selu Tomingaj pored Gračaca
 Soja Ćopić rođ.Novaković,majka Branka Ćopića, rođena u selu Velika Popina pored Gračaca
 Slavica Knežević, hrvatska kazališna, televizijska i filmska glumica
 Marijan Matijević - najjači Ličanin - rođen u Dubokom Dolu
 Petar Škundrić - ministar u vladi Republike Srbije 
 Vinko Knežević - hrvatski barun, član plemićke obitelji Knežević, podmaršal i general konjaništva 
 Josipa Vancaš, poznata i kao majčica Ilira

Spomenici i znamenitosti 
 Cerovačke pećine
 Izvor Zrmanje
 Ostaci tvrđave Zvonigrad
 Pravoslavni hram Vaznesenja Gospodnjeg ( 1874. godine, stradao 1941-1945, srušen do temelja 1954. godine.
 Kapela Sv. ap i jev. Maraka – Svetinja – na Velebitu ( 1863 godine, stradao u Drugom svjetskom ratu. 
 Župna crkva Sv. Jurja mučenika u Gračacu (1715)

Obrazovanje 
 Osnovna škola "Nikola Tesla"
 Srednja škola Gračac

Kultura

Sport 
U gračacu postoji teakwondo klub kojeg pohađa oko 30 polaznika.

Vanjske veze 

 www.gracac.com Gračac - Forum Srpske Dijaspore
   Forum Srpski Gracac

Zadarska županija